


VASILE GOLDIȘ 


CONCORDATUL 


PREŢUL: 30 LEI 


TIPARUL TIPOGRAFIEI DIECEZANE, ARAD. 


Desluşire. 


Broşura de faţă reproduce memoriul despre tra- 
tativele mele la Roma penjru încheierea Concordatului. 

Acest memoriu era menit să fie prezentat dlui 
general A. Averescu, șeful guvernului, din care eu 
fâcusem parte ca Ministru al Cultelor şi Artelor. La 
dorința dlui general şi a Maiestâfii Sale Regelui Fer- 
dinand I, în temeiul motivelor expuse în memoriu, am 
luat asupra mea sarcina de a încerca stabilirea textu- 
lu: definitiv al Concordatului cu respectarea conştien- 
fioasâ a intereselor Statului-Român şi ale bisericei 
ortodoxe române fârâ a ştirbi nici drepturile bisericei 
catholice, garantate prin Constitufiunea ţării. 

Conştünfa mea îmi spune, că m'am achitat perfect 
de datoria, ce mi-am impus. 

Dela Roma m'am întors la Bucureşti în 15 Mai 
1927. A doua zi am început construirea memoriului 
pe baza notifelor ce luasem zilnic în cursul tratative- 
lor. Copleşit şi de alte lucrări, cari mă aşteptau la 
Bucureşti, apoi surprins de schimbarea bruscă a gu- 
vernului la finea lui Mai, mi-a fost imposibil să termin 
memoriul în timpul util spre a putea fi înaintat dlui 
general Averescu. 

Odată guvernul schimbat, nu am mai grăbit ter- 
minarea memoriului. Aşa s'a făcut, că Lam terminat 
numai in 16 Julie 1927. Dar' nu mai avea rost sâl 
înaintez dlui general Averescu, ci l-am trimis, cum 
credeam că mi se impune, şefului noului guvern, dlui 
Ion I. C. Brătianu spre a putea fi utilizat de noul 
guvern, întrucât ur fi dorit să încheie Concordatul. 
Bine înţeles, atât eu personal, cât şi guvernul Ave- 
rescu, nu mai răspundem politiceşte de soarta acestui 
Concordat. Pentru ceeace am făcut eu în această che- 








stiune, primesc răspunderea şi înaintea lui Lumnezeu 
şi înaintea oamenilor. 

Am dat în vileag acest memoriu acum, când che- 
stiunea e pusă la ordinea zilei, deoarece memoriul 
acesta ma fost alcătuit pentru şoareci ori pentru col- 
bul arhivei ministeriale, ci pentru oameni. 


V. GOLDIȘ. 


- 


Memoriu în chestia Concordatului. 


Bucureşti, 16 Mai 1927. 


Incă din anul 1920, la prima guvernare din România-Mare 
a generalului Ayerescu, fiind Ministru de Culte şi Arte d. Octa- 
vian Goga, s'au început tratative cu Sf. Scaun din Roma, în ve- 
derea încheerei unui Concordat, care să reguleze raporturile dintre 
Statul-Român şi biserica, cea catholicâ de ritul latin, grec şi armean. 

Pela sfârşitul anului 1925, generalul Averescu a fost succedat 
de Guvernul Tache Ionescu, apoi de un guvern lon I. C. 
Brătianu. Ministrul Cultelor şi Artelor în acest guvern a fost mai 
întâiu d. Const. Banu, apoi până la sfârşit, în 30 Martie 1976, 
d, Alexandru Lapedatu, Acest guvern a continuat tratativele pen- 
tru Concordat. 

Tratativele au ajuns la rezultat aproape definitiv pela sfâr- 
şitul anului 1925, ori mai bine zis la ineeputul anului 1926 

La sfârşitul anului 1925 guvernul Brătianu fixase textul său 
ultim pentru Concordat, Sf. Scaun a supus unor noui deliberări 
acest text şi ca răspuns şi-a fixat din partea sa textul ultim al 
Concordatului, In acest text erau schimbate unele fixări din pro- 
iectul liberal, 

“Textul Vaticanului a fost trimis la Bucureşti prin d. Pâcli- 
şanu, directorul Cultelor minoritare în Minister cu raportul nr. 23 
datul Roma 16 Ianuarie 1926 al Ministrului nostru la Vatican 
d. D. Pennescu. În acest raport d. Pennescu arată punctele, la 
cati Vaticanul a tăcut schimbări şi constată, că acest text este 
„socotit de Vatican ca definitiv“. 

Textul, socotit definitiv de Vatican, a fost examinat de gu- 
vernul Brătianu, care a cerut totuşi din nou oarecari schimbări. 
S'a pregătit o adresă către Ministrul Pennescu, în care se spunea, 
că, „nu mai este nici-o piedică în calea stabilirii unui acord 

definitiv cu Sf. Scaun, fireşte, acceptându-se modificările şi 
intregirile, pe cari avem onoare a Vi-le trimite cu o adresă 
specială“. 

Cele două proiecte de Concordat, despre cate vorbim aci 
(al guvernului liberal şi ca răspuns al Vaticanului), precum şi ra- 
portul susamintit al Ministrului nostru la Vatican, d. Pennescu, 
apoi adresa pregătită de guvernul Brătianu ca răspuns la proiec- 
tul pretins „definitiv“ al Papei, în care adresâ guvernul liberal 
cerea unele schimbări şi întregiri, asupra cărora voiu reveni, se 


găsesc la dosarul despre Concordat, păstrat la Ministerul Cultelor şi 
Artelor, 


Pe proiectul ultimei adrese a guvernului Brătianu se poate 
ceti scris cu creion, se pare de însăşi mâna ministrului Al. La- 
pedatu următoarea notă: „Nu s'a mai trimis“. Cauza acestei ne- 
trimiteri este schimbarea guvernului şi venirea la cârmă a guver- 
nului Averescu în 30 Martie 1926, 

+ 


In acest stadiu se găsia chestia Concordatului, când eu ca 
membru al guvernului Averescu am luat conducerea Ministerului 
de Culte şi Arte în 31 Martie 1926. 

Ştiam din capul locului, că asupra mea cade sarcina soluţio- 
nării acestei probleme foarte grea şi foarte gingaşe. 

Două considerante primau pe toate celelalte, Cea dintâiu era, 
ca acordul cu Roma să nu conţină nimic ce ar putea leza inte- 
tesele Statului-Român ori suveranitatea lui, a doua ca guvernul 
nou să nu iasă inferior guvernului Brătianu în tratativele cu Va- 
ticanul. Îndeosebi eu personal tineam foarte mult, ca biserica or- 


todoxă română să nu fie întru nimic jignită prin Concordatul 
proiectat. 


Am început deci să studiez numai decât problema, Dosarul 
nu se găsia la Minister şi numai după mai multe săptămâni a 
putut fi reprimit dela d. A, Lapedatu, fostul Ministru de Culte, 


care la plecarea sa din Minister luase acest dosar la sine acasă 
ori il avuse mai "nainte. 


Am studiat dosarul până în cele mai mici amănunte şi m'am 
documentat asupra chestiunei cerând de pretutindeni informaţiuni 
şi consultând mai multe opuri istorice şi de specialitate in chestie. 

Am ajuns după luni de zile la anumite concluzii, pe cari 
le-am cuprins întrun memoriu adresat șefului de guvern d. Gene- 
ral Averescu. (Memoriul poartă data de 29 Iulie 1926 şi se află 








în conceptul original şi intr'o copie dactilografată la dosarul dela 
Minister, Eu nu am copie de pe el şi mi-ar părea bine dacă Mi- 
misterul Par publica), 

D-nul general Averescu nu mi-a mai vorbit de Concordat 
până pela începutul lunei Aprilie din acest an 1927. Atunci m'a 


rugat să merg eu personal la Roma şi să încerc finalizarea trata- 
tivelor şi încheierea, eventual chiar semnarea Concordatului. 


După îndelungă chibzuire am primit şi m'am hotărât să fac 
eu personal încercarea. 

Mi-am adunat materialul, m'am provăzut cu actele necesare, 
intre ele scrisoarea Mlaiestăţii Sale Regelui, prin care mi se dau 
depline puteri de a trata şi eventual chiar a semna Concordatul 
cu Vaticanul. 

După o audiență mai lungă la Maiestatea Sa Regele, în care 
s'a fixat definitiv unele chestii importante în legătură cu Concor- 
datul am plecat la Roma Vineri seara în 22 Aprilie cu Simplonul 
Duminecă dimineața, Dumineca Paştilor, în 24 Aprilie, am sosit 
la Veneţia, unde am poposit acea zi 'până seara vizitând oraşul 
in societatea consulului nostru din Veneţia, d. Dott. Bombardella, 
care cu amabilitate indatoritoare mi-a arătat şi explicat monu- 
mentele minunatului oraş, 

Seara am plecat la Roma, unde am sosit Luni dimineaţa, 
in 25 Aprilie pe la orele 9. La gară m'au întimpinat Miniştrii 
noştri dela Roma, dd. A. Lahovary Ministrul la Quirinal, Dem, 
Pennescu Ministrul fa Vatican, consilierul acestuia d. Barbu Con- 
stantinescu şi secretarul cardinalului P. Gasparri, contele Cotarini, 

Am luat locuință în bătrânul hotel din piața spaniolă, 
Albergo dei Principi (Hotelul Principilor), „lucus a non lucendo.“ 

In aceeaşi zi după ameazi am făcut o vizită Cardinalului 
Gasparri (II Cardinale Pietro Gasparri, Secretario di Stato Sua 
Santita), care m'a primit cu multă amabilitate. 

Tratativele le-am putut incepe numai Miercuri, fiindcă ziua 
de Marți Cardinalul o petrece totdeauna afară de Roma, la o villă 
a sa din apropiere. Ziua de Marți am folosit-o spre a-mi revizui 
planurile, tactica şi a fixa cererile mele referitoare la schimbările, 
pe cari le credeam necesare a se face în textul ultim al Concor- 
datului pregătit de Vatican, socotit de dânsul „definitiv“. 

Eram ferm decis, că înainte de toate am să câştig tot ceeace 
ceruse guvernul Brătianu în proiectul său de adresă către Ministrul 

Pennescu cu referire la ultimul proiect al Vaticanului, Dacă nu 
voiu putea câştiga acestea puncte, atunci, la timpul său, liberalii 
cu drept cuvânt ni-ar fi putut aduce învinuirea, că am fost mai 
ieftini decât dânşii şi astfel Concordatul ar fi adus guvernului 
nostru o ştirbire a prestigiulut său politic, Dar’ şi de altfel pre- 
tenziunile guvernului liberal le găsiam juste, astfel şi din punctul 
de vedere al intereselor de Stat mâ simtiam dator a le susţine cu 
toată tăria. 

In al doilea rând însă erau în proiectul ultim al Vaticanului 
şi alte puncte, pe cari guvernul liberal le admisese, cari însă mie 
mi-se păreau a fi pedeoparte in contrazicere cu interesele Statului 
român, altele jignitoare în oarecare măsură pentru biserica noastră 
ortodoxă, biserica dominantă a Statului român, 

Simţiam deci datoria de a urmări cu toată energia şi modi- 
ficârile ori intregirile necesare din acestea puncte de vedete. 

Mai presus de toate insă mă preocupa o chestiune, pentru 
mine de mare importanţă. 

In Constituţiunea noastră din 1923 articolul 22 precizează 
principiile de organizarea diferitelor Culte din ţară. Proclamându-se 
libertatea absolută a conştiinţei, se garantează tuturor cultelor 
deopotrivă libertate şi protectiune. Biserica ortodoxă şi cea greco- 
catholică sunt declarate biserici româneşti, cea ortodoxă rămâ- 
nând biserică dominantă, Se prevede organizarea bisericei ortodoxe 
prin o lege specială şi se dispune, că o altă lege va stabili rapor- 
turile dintre diferitele Culte şi Stat. 

Muitora li se pare, că acest text al Constituţiei nu admite 
acorduri de organizare a unor Culte înainte de a se avea legea, 
care stabileşte raporturile dintre Culte şi Stat. 

In această concepţie ar fi o greşalâ politică şi un procedeu 
anti-constituţional, dacă acordul pentru organizarea bisericei 
catholice, ceeace vizează Concordatul, s'ar face înainte de a se vota 
legea susmenţionată, 

Fără a discuta aci indreptâtirea acestei concepții, socotiam ca 
o înaltă datorie a mea de a nu lega guvernul pe această chestie, 
ci a-i asigura deplina libertate de acţiune chiar şi pentru cazul, 
că aş ajunge la perfectă înţelegere cu Sfântul-Scaun, chiar, pentru 
cazul, că aş semna Concordatul. In asemenea cazuri încă guvernul 
trebuie să aibă deplină libertate de a publica şi ratifica Concor- 

datul prin parlament după votarea şi promulgarea legei Cul- 
telor şi cel puțin simultan cu aceasta. 

Acestea erau cele 3 obligaţiuni, pe cate mi le impuneam: 
să câştig toate punctele cerute de liberali, să ameliorez şi în alte 
puncte proiectul de Concordat şi să obțin pentru guvern dreptul 
de a publica şi a ratifica Concordatul după ori simultan cu vota- 
rea şi promulgarea legei Cultelor, pe care o am gata. 

Tratativele le-am început Miercuri in 27 Aprilie, la orele 1 
la Vatican. A prezidat Cardinalul Gasparri. De faţă mai erau 
Ministrul nostru la Vatican. d. Dem. Pennescu, Monsignor Bur- 
gongini — Duca „secretario della Sacra Congregazione degli affari 
Ecclesiastici Straordinari“ şi consilierul nostru de legaţie la Vatican 
d. Barbu Constantinescu (ginerele d-lui dr. Bărdescu, vice-preşe- 
dintele Camerei Deputaţilor). 

In sensul celor expuse mai sus am crezut de datorinta mea 
a da, chiar la început cetire următoarei declarațiuni în frantuzeşte 
(o reproduc în limba română): 


EMINENTA, 


Guvernul rsmân actual doreşte cu sinceritate încheierea 
Concordatului între Sfântul Scaun şi Statul român. Doreşte 
însă, ca pedeoparte încheierea acestui Concordat să se facă 
în condițiuni, cari să-i asigure în opiniunea publică şi de fapt 
constitufionalitatea şi tăria legalităţii, de altă parte prin con- 
ținutul său să satisfacă şi să acordeze în deplină măsură 
interesele şi ale Statului şi ale bisericei catolice de oricare rit. 

Din primul punct de vedere cer permisiunea Eminenfei 
Voastre a arâtu, că Constitufiunea României din 1923 în 
articolul său 22 fixează procedura aranjării legale a diferi- 
telor culte din Statul-Român indicând, ca înainte de toate să 
se facă prin lege organizarea bisericei ortodoxe. iar' apoi să 
se stabilească tot prin lege raporturile dintre celelalte culte 
între olaltă şi cu Statul. 

Guvernul român, nevoit să urmeze această cale indi- 
cată prin Constituţiune, dupăce organizarea bisericei orlodoxe 
s'a efeptuit prin legea din 1925. se pregăteşte acum să pre- 

zinte corpurilor legiuitoare la începutul sesiunei celei mai 
apropiate, adeca deja în luna Octombrie din acest an, proiectul 
de lege asupra raporturilor celorlalte culte. 

In acest proiect se vor stabili principiile generale dintre 
acestea culte și totodată se va indica indreptâfirea de a re- 
sula prin acorduri speciale raporturile dintre Stat şi acelea 
Culte, cari au conducerea lor spirituală înafară de Statul 
român, prin ceeace se vizează Concordatul cu Sfântul Scaun., 

Guvernul român doreşte însă, ca în proiectul de lege 
susamintit să nu între (nimic, ce ar putea atinge perfecta 
buna înțelegere între Statul-Român şi Sfântul-Scaun. Tot 
atunci însă guvernul român doreşte, ca îmediat după pro- 
mulgarea legei ori chiar concomitent cu prezentarea proiectu- 
lui ei în parlament să prezinte, în înţelesul articolului refe- 
ritor al legei desamintite, spre ratificare şi Concordatul cu 
Sfântul Scaun. 

In scopul acesta am venit aci să rog Sfântul-Scaun ca 
să accepte acest fel de procedare a guvernului român și să 
încercăm impreună a stabili textul definitiv al Concordatului 
cu respectarea intereselor şi ale bisericei catholice şi ale 
Statului. 

Excelenţa Sa Domnul Ministru Pennescu este exact şi 
amănunţit informat asupra intenţiunilor şi vederilor guver- 
nului român în ceeace priveşte Concordatul cu Sfântul Scaun 
şi astfel, cu permisiunea Eminenfei Voastre, aş îndrăzni să-l 
rog ca să expună poate ceva mai pe larg şi mai documentat 
punctul nostru de vedere. 


După rostirea acestor cuvinte de introducere a tratativelor 
d. Ministru Pennescu, la rugarea mea, a expus mai pe larg in- 
deosebi motivele politice ale cererei mele de a se conveni din ca- 
pul locului asupra dreptului guvernului de a fixa dânsul timpul, 
in cate Concordatul să fie ratificat de Parlament. 

Cardinalul Gasparri a reflectat, că nu i se pare chestiunea 
actuală, fiindcă se poate întâmpla să nu ajungem la nici un re- 
zultat şi în cazul acesta toată discuţiunea injghebatâ asupra 
obiectului abordat prin cuvântul meu iniţial ar fi timp perdut fără 
nici o utilitate, 


y 

Am inversat motivarea Cardinalului spunând, că pentru ca- 
zul că am admite discuţia până la sfârsit şi numai după aceea 
am decide asupra propunerei mele inițiale, s'ar putea întâmpla să 
perdem nu câteva minute, cât ar fi necesar pentru hotărârea ime- 
diatâ în chestiune, ci mai multe zile petrecute cu discuţia între- 
gului material, fiindcă pentru cazul, că am ajunge în toate che- 
stiunile la deplin acord, iar la urmă nu s'ar admite propunerea 
mea iniţială, atunci tot acordul devine nul şi timpul discuţiilor 
pierdut, deoarece guvernul sub nici O condiţiune nu poate renunța 
Ta dreptul său de a fixa el insuş timpul şi modalităţile de ratificare 
a Concordatului, 


Cardinalul a cedat şi s'a primit propunerea mea. Astfel dela 
început mi-a succes să câştig guvernului dreptul, ca Concor- 
datul să-l poată prezenta Parlamentului după votarea şi 
promulgarea legei cultelor, dacă va afla astfet de cuviință. 
Rămâne, bine înțeles, la chibzuiala ii să facă şi altfel 
dacă crede util. 


In chipul acesta s'a rezolvat încă în ziua dintâiu favorabil 
una din cele 3 teze ale misiunei mele. 


In acea zi de Miercuri nici nu s'a discutat mai mult, ci tra- 
tativele s'au continuat ziua următoare, Joi. 


Nu voiu face aci cronica tratativelor. A fost rugat di consi- 
lier Barbu Constantinescu să facă zilnic notițe despre discuţii şi 
să construiască apoi un fel de proces verbal despre tratative si re- 
zultatul lor. Nu știu, cum s'a achitat d. Consilier de însărcinarea 
primită. Va face, fără îndoială, si d. Ministru Pannescu raport 
Ministrului de Externe despre obiectul din chestiune. Eu mă măr- 
ginesc aci în notițele mele să rezum schimbările şi intregirile, la 
cari s'a ajuns de pe urma tratativelor şi să conclud la felul, cum 
m'am achitat de teza, ce mi-am propus. 


Nu voiu urma deci nici ordinea cronologică a temelor di- 
scutate, ci voiu arăta, — 1.) întrucât am putut câstiga punctele 
cerute de liberali, — 2.) ce alte înbunătățiri mi-a succes să mat 
câştig şi —- 3.) ce fel de schimbări sau mai făcut în textul ul- 
tim al Concordatului la propunerea Sfântului Scaun, respective a 
reprezentanţilor săi. 

I 
Chestiile puse de guvernul liberal. 


1. In proiectul ultim al guvernului liberal la art. II (despre 
constituirea ierarhiei catholice) ultimul alineat era: „Sf. Scaun nu 
va face nicio modificare a ierarhiei de mai sus sau a circumsrip- 
tiei provinciilor ecclesiastice şi diecezelor, decât de comun acord cu 
guvernul român, (Art. 9 din Concordatul Poloniei.“) 

Sf. Scaun în proiectul său, ca răspuns la proiectul guvernu- 
lui (în text francez) a mai adăugat cuvintele „afară de micile mo- 
dificări cerute de nevoile sufleteşti,“!) 

Guvernul liberal acceptă acest adaus, dar cere dela sf. Scaun 
declaraţie scrisă că „sub cuvintele amintite sunt a se înţelege nu- 
mai modificări neînsemnate, cari nu schimbă structura actuală a 
eparhiilor ca d. p. trecerea unei parohii sau filii dela o eparhie 
Ja alta.“ 

Eu am crezut, că in loc de declaraţie in scris va fi mai bine 
să se inducă în text, că schimbările nu se pot referi, decât numai 
la parohii singuratice. 

La insistența mea deci s'a introdus în textul susindicat cu- 
vântul „paroissiales“ adică „mici schimbări parohiale.“ 

Astfel cererea cea dintâiu a guvernului liberal sa împlinit. 

2. In articolul VIII se fixase în textul guvernului român dreptul 
episcopilor să adreseze poporului instrucţiuni şi ordine de conţinut 
pur religios, moral şi bisericesc, pe care vor irebui să le aducă 
şi la cunoştinţa Ministerului de Culte. 

Sf. Scaun în proectul său răspuns a eliminat cuvintele mai 
sus subliniate. care va să zică Vaticanul nu voia să admită obli- 
gamentul episcopilor de a aduce la cunoştinţa Ministrului instruc- 
ţiunile şi ordinele, ce vor da poporului. 


1) Repet, că proiectul guvernului de care mă folosesc eu în acest memoriu, 
a avut text românesc, iar' proiectul Vaticanului ca răspuns la acel al guvernului 
era în text francez, In memoriul meu prezentat fiiertatului lon 1. C. Brătianu cita- 
iunile din prolectul Vaticanului erau reproduse în textul francez. In ediţia de faţă 
a memoriului pentru publicul românesc am reprodus toate acestea citafiuni în text 
românesc tradus de mine de pe textul francez, Aşa spre pildă textul citat mai sus 
româneşte, era în franfuzeşte acesta: „sauf les petites modifications exigées par le 
bien des ames“. In cele următoare nu voiu mai cita textul francez, decât numai în 
cazuri excepționale. 

1 
Guvernul român liberal in proectata sa adresă cere ca textu 

din proiectul său să fie primit fără eliminarea cerută de Papă. 
In acelaş articol VIII proiectul guvernului liberal cerea, ca 


personalule clerical la intrarea sa în slujbă să depună jurământul 
de credință față de Maiestatea sa Regele şi de supunere față de 
Constituția şi legile Țării. 


In proiectul răspuns al Vaticanului această pretenziune a gu- 
vernului liberal a fost refuzată, 

Am insistat inainte de toate, ca Sf. Scaun să oblige prin 
Concordat pe capii diecezelor, ca să aducă la cunoștința Ministerului 
de Culte instrucţiunile şi ordinele ce vor da poporului, 


Reprezentanţii Sfântului Scaun au rezistat cu toată energia; 
dar eu nu am cedat. După multe, foarte agitate şi adeseori chiar 
aprinse discuţii, totuş insfârşit am izbutit şi s'a admis întregirea 
articolului VIII cu textul (in traducere românească) următor: „In 
cazul, când ele [ordinele] ar fi de-un interes general şi pu- 
blicate prin'trânşü [prin episcopi] acelea ordine vor fi de ase- 
menea aduse la cunoştinţa Ministerului Cultelor,“ aşa cum pre- 
tindea textul proiectului guvernului liberal. 

In chipul acesta s'a satisfăcut pe deplin cererei a doua din 
aeresa guvernului Ion I, C. Brătianu, 


Am ajuns acum la chestia jurământului de fidelitate a 
preoților catholici, care se cerea de către guvernul liberal. 

Aci am întimpinat din capul locului o rezistență hotărâtă 
şi definitivă. Ni s'a obiectat, că în nici un Concordat şi peste tot 
nicăiri în lume nu se cere personalului clerical catholic la intr'area 
sa în slujbă vre'un jurământ de fidelitate față de capul statului 
ori față de Constituţia şi legile țării. Ni s'a spus, că după infor- 
maţiunile Sfântului Scaun în România nici dela preoțimea orto- 
doxă nu se cere acest jurmânt şi în fine ni s'a arătat, că pro- 
ectul de concordat al Sfântului Scaun prevede jurământul Epis- 
copilor, cari depun acel jurământ şi în numele subalternilor lor. 


Totuşi chestia mi s'a părut foarte gingaşe, mai vârtos că 
aceasta pretenziune o găsisem întrată şi în proiectul de lege pen- 
ru regimul general al Cultelor. Am telegrafiat deci d-lui general 
Averescu cerându-i părerea D-sale şi a guvernului, eventual chiar 








14 


„a Maiestăţii Sale Regelui. Până atunci eu am întrerupt tratativele 
pe motiv, că trebue să examinez mai deaproape chestia, fiindcă 
mă tem să nu fie zâdârnicit Concordatul chiar pe această chestiune. 

Intre timp am primit dela d. general Averescu răspunsul, 
că guvernul român nu insistă pentru jurământul Clerului, deoarece 
acest jurământ nu se cere de nici un alt Concordat şi nu este o- 
bligat în nici o altă ţară, Ulterior am aflat, că Maiestatea Regele 
a fost de aceiași părere cu guvernul, 

Reluând tratativele am încercat totuşi din nou să induplec © 
Sfântul Scaun ca să cedeze şi să admită jurământul clerului. 

Care mi-a fost însă mirarea, când mi s'a ripostat, că doară 
guvernul român a adoptat punctul de vedere al Sfântului Scaun 
şi că Sfântul Părinte a primit în acest senz o telegramă dela 
nunciul papal din Bucureşti, Monsegntorul Dolci. 

Am răspuns, că trebuie să fie la mijloc vre'o neintelegere 
din partea Monsegniorului, Ulterior am constatat însă, că s'a 
făcut la Bucureşti o regretabilă indiscreţiune, dar nu sa putut 
găsi vinovatul. 

Trecând peste acest incident şi lăsând deocamdată la oparte 
jurământul de fidelitate al clerului cu indicaţiunea să revenim ulterior, 
am încercat sâclarific din toate punctele de vedere textul jurămân- 
tului de fidelitate a episcopilor, care fusese primit de guvernul 
liberal în textul propus de Vatican, dar care mie mi se părea 
defectuos din mai multe motive, 

Inainte de toate jurământul de fidelitate a episcopilor era 
conceput consecvent în limba latină. S'ar fi putut deci crede, că 
Stfântul-Scaun a cerut şi guvernul român ar fi admis ca toţi 
Episcopii catholici de orce tit, prin urmare chiar şi Episcopii uniţi 
români, să fie obligaţi a depune jurământul în limba latină, Nu 
cred, ca vre-un guvern român să poată admite vre'odată această teză. 

Pentru aceea înainte de toate am înzistat, ca textul jură- 
mântului să se stabilească în limba franceză în textul francez şi 
în limba română în textul român al Concordatului şi totodată să 
rămână bine înţeles, că episcopii români uniţi vor depune acel 
jurământ în limba română, iară episcopii catholici |de ritul latin 
vor putea depune jurământul în limba latină ca limba liturgică a 
bisericei lor în cazul când nu ştiu româneşte, far” cei cari vor şti 
româneşte (cum credem că va fi cazul pentru toți în viitor), vor 
depune şi ei jurământul în limba statului, adecă în limba românească. 

Reprezentanţii Sfântului-Scaun au admis punctul meu 'de 
vedere, Astfel s'a hotărât, ca textul jurământului să fie franțuzesc 
în exemplarul francez şi românesc în exemplarul românesc al Con- 
cordatului şi am primit asisurarea din partea reprezentanților 
Sfântului Scaun, că episcopii uniți români vor depune jură- 
mântul româneşte, iar dintre episcopii catholici de ritul latin 
numai acelora li se va admite depunerea jurământului in 
limba latină, care nu ştiu româneşte, iar ceice ştiu române- 
şte vor depune acel jurământ în limba română. 


Dar textul jurământului episcopal propus de Sfântul-Scaun, 
în ipoteza, că se renunță la jurământul clericilor, mai avea şi 
alt cusur. Însuşi Vaticanul susținea, că clericii n'au să presteze 
jurământul de fidelitate către Rege, deoarece acel jurământ il pre- 
stează Episcopii şi în numele lor. Ori tocmai această parte lip- 
sia din textul jurământului episcopal propus de Vatican şi 
admis de suvernul liberal. 


“Textul latin al jurământului era adecă următorul: Ego iuro 
per Deum omnipotentem et Sancta Dei evanghelia fidelitatem 
Suae Matestati Regis Rumeniae et Successoribus eius, et, sicut 
decet Episcopum, Constituţionem legesque Regni observabo atque 
ut a meis subditis observentur curabo, itemque nihil faciam quod 
ordinem publicum integritatemque Status everteve possit. Sic me 
Deus adiuvet et Haec Sancta Dei evangelia.“1) 


In acest text episcopul jură fidelitate Maiestăţii Sale Rege- 
lui României şi urmaşilor lui şi declară, că va respecta Constitu- 
ţia şi legile ţării şi va îngriji, ca ele să fie respectate şi de către 
subalternii săi. 


Va să zică, din textul acesta oricine ar putea conclude, că 
Episcopul ia obligamentul a face pe subalternii săi să respecte 
Constituţia şi legile ţării, dar nu garantează totodată prin ju- 
rământul său şi fidelitatea aceloraşi subalterni tafâ de Ma- 
iestatea Sa Regele. 


1) In româneşte ar fi astfel: „Jur pe atotputernicul Dumnezeu şi pe Sfânta 
Sa evangelie credință Maiestăţii Sale Regelui României şi urmașilor săi, şi precum 
se cuvine unui episcop, voiu respecta Constituţia şi legile ţării şi voiu îngriji ca 
să fie respectate şi de către subalternii mei, tot astfel nimic nu voiu face, ce ar 
putea zdruncina ordinea publică şi Integritatea Statului Aşa să-mi ajute Dumnezeu 
şi această Sfântă Evanghelie a Sa.“ 











16 


Această lacună în textul jurământului, mai vârtos în ipoteza 


că renunțăm la jurământul de fidelitate a clerului, mi se părea 
foarte primejdioasă. Pentru aceia am inzistat, ca textul să fie 
schimbat aşa fel, ca Episcopul în jurământul său să garanteze şi 
fidelitatea clerului către Majestatea Sa Regele. 


După lungi şi foarte meticuloase discuţiuni (cei dela Vatican au 
consultat în două rânduri pe Sfântul Părinte) în sfârşit am izbutit, 
Textul jurământului episcopal a fost stabilit în chipul următor; 
„Inaintea lui Dumnezeu şi pe Sfânta Evangelie jur şi promit cre- 
dinţă Majestății sale Regelui României, şi urmaşilor săi şi cum 
se cuvine unui Episcop, a respecta şi a face a se respecta şi de către 
subalternii mei, deodată cu credința către Rege, Constituţiunea şi 
legile țării, De altfel nu voiu întreprinde nimic, ce ar putea să 
aducă vre'o ştirbire ordinei publice ori integrităţii Statului. Aşa 
să-mi ajute Dumnezeu şi această sfântă Evanghelie“.!) 


Am isbutit deci, ca episcopii să fie obligaţi a jura fidelitate 
către Maiestatea Sa Regele şi în numele subalternilor lor, deci şi 
in numele tuturor clericilor. 


Cred că prin aceasta am ajuns scopul urmărit şi de guver- 
nul liberal în chestia jurământului de fidelitate a clerului, Jurâmân- 
tul Episcopilor e o garanție puternică în această privinţă, deoatece 
orice păcătuire a vreunui cleric sub acest raport se va reflecta asu- 
pra episcopului personal. 


Am renunţat deci la jurământul preoților. 


Nici nu am crezut niciodată, că s'ar putea obliga clerul la 
vre'un jurământ de fidelitate, Aşa ceva nu există de fapt în nici 
un Concordat şi nu se uzitează în nici-o țară, Nici preoții noştri 
ortodocşi nu sunt şi nu au fost obligaţi niciodată la un asemenea 
jurământ, nici in Ungaria, nici în Austria. Legea şi Statutul pentru 
organizarea Bisericei. ortodoxe române nu cunoaşte jurământul de 
fidelitate a preoților, Este însă absolută imposibilitate a face deose- 
bire sub acest raport între preoții diferitelor culte, Preoţii nu sunt 


1) Textul francez aste acesta: „Devant Dieu et sur les Saints Evangiles, je 
jure et promets fidelită à Sa Majesté le Roi de Roumanie ainsi gu a ses Succes- 
Seures, et, comme il convient à un évêque, de respecter et de faire respecter par 
mes sujets, avec la fidelite au Roi, la Constitution et leş lois du pays, En outre 
je mentreprenderai rien, qui soit de nature à porter atteint à l'ordre public où à 
Tintégrité de l'État. Ainsi Dieu m'aide et ces Saints Evangiles.“ 

funcţionari ai Statului, prin urmare nici sub asemenea titlu nu se 
poate cere dela dânşii jurământ, In general se cuvine a cunoaşte 
că în concepţia creştină jurământul preoţilor este contrariu disci- 
plinei ecclesiastice. 


Va trebui -prin urmare, ca guvernul să omită din textul 
proiectului despre regimul cultelor tot ce se refera la jurământul cle- 
ricilor. 


3. In articolul XIII al Concordatului în textul Vaticanului 
S-ul 5 avea conţinutul următor: „Patrimoniul sacru, ca şi Fondu- 
rile de Religiune şi de instrucţiune se vor bucura de personalitate 
juridică în conformitate cu dreptul comun.“ 


Guvernul liberal cerea, ca din acest $ cuvintele „ca şi Fon- 
dutile de Religiune şi Instrucţiune,“ să se suprime deoarece faptul 
că Fondurile de Religiune şi Instrucţiune sunt persoane juridice, 
se cuprinde deja în S-ul precedent. 


Am cerut această schimbare, de altfel fără nici o importanță 
şi s'a admis făcând totuşi o schimbare şi în S-ul precedent 4 adău- 
gându-se în consecință cuvintele „câri (adecă Fondurile din ches- 
tiune) se bucură deja de personalitatea juridică,“ 


In chipul acesta şi această dorință a guvernului liberal a fost 
satisfăcută, 


4. In articolul XVI al proiectului Vaticanului § 3. are urmă- 
torul text: „Programul de studii (în seminarele catholice) se va 
fixa prin autoritatea ecclesiastică competentă,“ 


Guvernul liberal cerea ca acest program să fie adus la cunoş- 
tinta Ministerului Cultelor, 


In acest înţeles s'a formulat Art. 17 din proiectul de lege 
petru regimul cultelor în textul următor: „Cultele au dreptul de 
a înfiinţa şi conduce institute speciale pentru pregătirea clericilor. 
Programele pentru studiile teologice le va stabili autoritatea. bi- 
sericească competentă şi le va comunica Ministerului Cultelor. 
Studiul istoriei, limbii şi literaturii române este însă obligator în 
aceste institute şi se va preda conform unui program stabilit de 
autoritatea bisericească competentă în acord cu Ministerul Cultelor 

2 

şi Instrucțiunii aşa fel, ca să nu împiedice studiile teologice şi să 
fie compatibil cu caracterul religios al acestor institute,“ 

Acestea două aliniate din urmă au fost luate integral în tex- 
tul proiectului de Concordat al Vaticanului (Art, 16 S-ii 3, 4), 
dar din alineatul al doilea ($ 3 în textul Concordatului) au fost 
eliminate cuvintele „și le va comunica Ministerului Cultelor“. 

Am cerut deci, ca obligamentul de a comunica Ministerului 
Cultelor programul respectiv de studii să fie cuprins în textul Con- 
cordatului. j 

După foarte multe şi grele discuţii am isbutit şi anume aşa, 
că la alineatul din urmă, adecă la Ş-ul 4 din Art, 16 al Concor- 
datului propus de Vatican s'au adăugat cuvintele: „în acest scop 
Ministerul numit (adecă cel al cultelor) va lua cunoştinţă de pro- 
gramul vizat in §-ul precedent“, adecă fiind vorba de programul 
studiului istoriei şi limbii române aşa fel ca să nu impedice stu- 
diile teologice şi să fie compatibil cu caracterul religios al acestor 
Institute (Seminarii) sau adăugat cuvintele că „în acest scop (adeca 
de a concorda programul studiilor teologice cu acele ale studiilor 
naţionale) Ministerul va lua cunoştinţă de programul vizat în S-ul 
precedent“, adecă de programul studiilor din seminarii stabilit de 
autoritatea bisericească. Este bine înțeles, că Ministerul nu va pu- 
tea lua cunoştinţă de acel program, decât oficial dela Autoritatea 
bisericească respectivă şi prin urmare aci se stabileşte indatorirea 
acelei autorităţi bisericeşti de a aduce programul respectiv la cu- 
noştinta Ministerului de Culte. 


In acest senz am primit dela reprezentanţii Vaticanului 
asigurările cele mai categorice. 

Astfel, cu mari greutăţi, am isbutit să satisfac şi cererea de 
sub întrebare a guvernului liberal, Era şi de altfel exclus, ca un 
guvern, oricare ar fi el, să admită în fara sa programe de studii, 
despre care dânsul să nu aibă cunoştinţă, Rămâne, ca textul pro- 
iectului de lege pentru regimul cultelor să sufere modificările ne- 
cesare în concordanţă cu textul Concordatului, ceeace în esenţă 
nu va schimba înțelesul, adică la art. 17 din aliniatul al doilea 
se vor elimina cuvintele „şi le va comunica Ministerului Cultelor“, 
dar în schimb fa sfârşitul aliniatului ultim se vor adăuga cuvin- 
tele: „in acest scop susnumitul Minister va lua cunoştinţă de pro- 
gtamul de studii vizat în aliniatul precedent“. 

5. In articolul XVII din ultimul proiect de Concordat al 
Vaticanului se fixează la punctul 5, că „noui orduri şi congre- 
gaţiuni religioase se vor putea aşeza în România şi cele existente 
actualmente vor putea deschide noui case numai cu aprobafiunea 
dată de comun acord prin Sf. Scaun şi guvernul român“. 

Guvernul liberal in proiectul său de intimpinare a primit 
acest text, dar’ ceruse, ca Sf. Scaun să ia la cunoştinţă, că gu- 
vernul român înțelege să dea prin lege aprobarea sa în asemenea 
cazuri. 

In consecință, fiind convins de importanța acestei cereri a 
guvernului liberal, am insistat, ca dispoziţiunea respectivă să fie 
cuprinsă în însuşi textul Concordatului, ceeace nu ceruse guvernul 
liberal. 

Reprezentanţii Sfântului Scaun au răspuns, că nu văd nevoia 
unei asemenea schimbări ori adăogiri la textul Concordatului, 
deoarece Sİ. Scaun nu poate să impună guvernului român mo- 
dalitatea, prin care va da în asemenea cazuri aprobarea sa şi că 
astfel textul actual nu impedicâ guvernul român, ca aprobarea să 
o dea totdeauna prin lege. 

Am luat la cunoştinţă această declarațiune, dar” totuşi pentru 
evitarea oricăror eventuale neînțelegeri în viitor, am însistat, ca 
Sf. Scaun să dea in scris această declaraţiune, Cererea mi s'a 
acordat şi la exemplarul original semnat al Concordatului se gă- 
seşte declaraţia din chestiune iscălită de Eminenta Sa Cardinalul 
P. Gasparri, In proiectul despre regimul cultelor deci se poate 
insera dispoziţiunea, că in asemenea cazuri aprobarea din partea 
Statului român se va da prin lege, ca astfel să fie oprit oricare 
guvern viitor să dea asemenea aprobare fâtâ ştirea şi încuviințarea, 
parlamentului şi a supremului factor constituţional. 

In chipul acesta am satisfăcut şi această ultimă dorință a 
guvernului liberal. 

Acesta, în întimpinarea aci desamintită, declarase la urmă, 
că întrucât cererile mai sus inşirate vor fi satisfăcute, consideră 
Concordatul ca absolut acceptabil şi dădea autorizare reprezen- 
tantului nostru la Vatican să declare, că nimic nu împedică sem- 
narea lui. 

Aş fi putut deci să semnez îndată atunci Concordatul având 
în această privință depline puteri şi fiind sigur, că Concordatul 

2 

astfel stabilit trebuia să mulțumească nu numai guvernul d-lui 
general Averescu, ci şi partidul naţional liberal. 


Declarasem însă pela începutul acestui raport, că găsiam în 
proiectul de Concordat şi puncte, pe cari guvernul liberal le ad- 
mitea, cari însă mie mi se păreau a fi pedeoparte în contrazicere 
cu interesele Statului român, pe de altă parte jignitoare în oare- 
care măsură pentru biserica noastră ortodoxă, biserica dominantă 
a Statului român. 


Mi-am propus deci să încerc şi modificarea Concordatului în 
acestea puncte. Reamintesc aci, că în chestia jurământului epis- 
copal am introdus deja asemenea modificări. 


IL 


Noui concesiuni din partea Sfântului- 
Scaun. 


1. Articolul II, din proiectul ultim al Concordatului fixează 
ierarchia catholică în România pentru cele 3 rituri: grec, latin şi 
armean. 


letarchia catholicâ de ritul grec (uniţii) se constituie dintro 
mitropolie de Alba-Iulia şi Făgăraș cu sediul mitropolitului fa Blaj 
şi încă 4 episcopii, anume cele 2 vechi din Oradea-Mare şi Lugoj, 
a treia la Cluj (unde se va muta episcopia dela Gherla) şi a patra 
nouă la Baia-Mare ori la Sighet. 

letarchia catholică de ritul latin (noi le zicem tomano-catho- 
[ici sau papistaşi) va avea asemenea o singură mitropolie cu se- 
diul mitropolitului la Bucureşti şi tot 4 episcopii, la Alba-Iulia, 
“Timişoara, Satu-Mare şi laşi. 

Pentru ritul armean se va institui un şef spiritual la Gherla. 

Această distribuire a episcopilor catholice şi a sediilor lor a 
a fost acceptată definitiv de guvernul liberal (1922-1926). 

Ştiam deci, că va fi absolut imposibil să se revină asupra 
numărului episcopilor, punct câştigat definitiv de Sfântul-Scaun. 


Cu toate acestea am indrâsnit să pun chestia in desbatere 
şi am dovedit cu date statistice şi “cu alte considerante, că ar fi 
suficient 4 episcopi catholici de rit grec şi tot 4 episcopi catholici 
de rit latin, cuprinzându-se în acest număr şi câte un mitropolit 
pentru fiecare rit. Indeosebi am arătat inutilitatea episcopiei ro- 
mano-catholice la Satu-Mare şi am cerut să se lase pentru Ardeal 
numai episcopia de Alba-Iulia şi cea din Timişoara, iar pentru 
catholicii de ritul grec am dovedit, că nu are nici un rost o nouă 
episcopie şi am admis numai eventual mutarea episcopiei dela 
Gherla la Baia-Mare ori la Sighet, unde o vor cere uniţi, pre- 
cum şi o nouă arondate a episcopiilor cu considerare la numărul 
credincioşilor, 


Reprezentanţii Sfântului-Părinte nici n'au voit să audă de 
așa ceva, Ei au ripostat numai decât, cum mă aşteptam, că gu- 
vernele române au primit deja constituirea ierarchiilor aşa cum se 
află în proiectul de Concordat şi au mai adaus, că Sfântul-Scaun 
e legat în această chestie şi prin promisiunile sale hotărâte şi de- 
finitive față de organele autorizate ale celor două biserici catho- 
lice din România, Ar trebui să se înceapă noui tratative cu ace- 
lea autorităţi şi este mai presus de orice îndoială, că asemenea 
tratative nu ar duce la nici un rezultat, De aceea Sfântul-Scaun 
nici nu se angajează la asemenea tratative şi dacă guvernul ro- 
mân ar inzista, Sfântul-Scaun mai bucuros renunță la Concordat 
lăsând toată răspunderea guvernului român. 


A trebuit, bineinţeles, să cedez. Nici nu aveam în privința 
asta vre-o autorizaţie dela guvern, Era o încercate pur personală.) 


Admiţând 5 episcopi romano-catholici, se impunea şi admiterea 
celor 5 episcopi uniţi (deci unul în plus) avându-se mai vârtos in 
vedere, că toate bunurile catholice din ţară vor fi administrate sub 
controlul guvernului prin cosilisl corului episcopal şi atunci inte- 
resele naţionale cereau, ca in acest cor unifii români să fie egali 
la număr cu ceilalți episcopi catholici. Bărbat politic român nu 
poate accepta alt punct de vedere. 

1) Acum pot destăinui faptul, că Maiestăţii Sale fi făcusem o expunere în 


asemenea senz Şi i-am cerut autorizarea de a încerca reducerea episcopilor catho- 
lice, Maiestatea Sa mi-a zis: „Incearcă, dar să nu fie motiv de rupere“. 














22 


Am insistat însă în altă direcţie. Şi anume am susţinut că 
prestigiul guvernului român este stingherit prin faptul, că Concor- 
datul prin textul său impune guvernului român oraşul, unde să 
se transfereze eventual episcopia dela Gherla, precum şi sediul 
episcopiei unite noui, anume la Sighet ori la Baia-Mare. Am cerut 
schimbarea textului şi după indelungi desbateri am ajuns la re- 
zultat dorit. 

Textul proiectalui era: 

a] Pentru ritul grec: 

Provincia Eeclesiastică de Alba-Iulia şi Făgăraş. 

Sediul: Blaj, cu patru sufragane. 

1. Oradea-Mare, 

2. Lugoj, 

3. Cluj (sediul episcopal şi capitlul mutat dela Gherla), 

4. O nouă dieceză de înfiinţat la Nord, cu sediul episcopal 
la Baia-Mare ori la Sighet. 

Textul cel nou este: 

1, Oradea-Mare, 

2, Lugoj, 

3. Gherla (sediul episcopal şi capitlul a se transfera de comun 
acord între Sfântul-Scaun şi guvernul regal), 

4. O nouă dieceză de înființat la Nord cu sediul episcopal 
designat de comun acord intre Sfântul-Scaun şi guvernul regal. 


Am deslegat deci în această chestiune mâinile guvernului ro- 
mân. Acest guvern are acum dreptul ca de acord cu Sfântul-Scaun 
să desemneze pentru episcopia Gherla alt oraş ca sediu, nu Clujul 
şi să fixeze tot el sediul episcopiei noui unite, 


Pentru foarte multe cuvinte, chiar în interesul păcii între 
uniţi şi ortodocşi ar fi de recomandat ca episcopia unită dela 
Gherla să nu fie mutată la Cluj, unde ființează deja o episcopie 
ortodoxă. Cred, că uniţii se vor invot. 


2. Articolul X din proectul Concordatului avea următorul 
text: „Biserica catholică şi membrii ei, cetăţeni români, se vor bu- 

cura din partea statului de un tratament, care nu va putea fi in- 
erior aceluia, de care se bucură, conform Constituţiunei, celelalte re- 
figiuni ale Regatului.“ 


Din acest text s'ar putea conclude, că deoarece Constituţiunea 
dă drept de a fi senatori tuturor episcopilor ortodocşi şi uniţi, astfel 
acest drept trebuie oferit şi tuturor episcopilor catholici de ritul latin, 


Trebuia evitată neintelegerea posibilă în acst obiect. Totodată 
trebuia să se clarifice, care dintre episcopii romano-catholici va avea 
să reprezinte această biserică în parlament ca senator de drept. 


După discuţii foarte interesante am isbutit să se întregească 
articolul suscitat al Concordatului prin următorul nou alineat: „E 
bine înțeles de altfel, că episcopii români diecezani de rit 
grec, precum şi Arhiepiscopul latin din Bucureşti vor fi se- 
natori de drept.“ 


Astfel acum este clar, că biserica romano-catholică din Ro- 
mânia va fi reprezentată în Senat prin Archiepiscopul romano-catho- 
lic din Bucureşti, iar ceilalţi episcopi romano-catholici nu sunt se- 
natori de drept, câtă vreme rămâne în vigoare Constituţiunea de 
acum. 


3. Articolul XII din proiectul de Concordat prevede dreptul 
episcopilor de-a înființa noui parohii şi filiale cu observarea, că 
întrucât ar reflecta la ajutorul de stat pentru acestea parohii, vor 
trebui să procedeze deacord cu guvernul. 


Se ştie insă, că legea bisericei ortodocse cere pentru infiin- 
tarea de noui parohii cu ajutor de stat 400 de familii la oraşe şi 
200 de familii la sate. Simteam, că ar fi o jignire a bisericii orto- 
doxr, dacă bisericei catholice nu i sar pune acelaşi condiţii. 


Am cerut deci Sfântului Scaun un adaus la articolul susin- 
dicat şi provocându-mă la textul din legea bisericei ortodoxe, după 
lungi discuții am izbutit. S'a adaus deci la textul din chestie al 
Concordatului următoarea frază: „care (adecă guvernul român) 
işi va da asentimentul, dacă va fi vorba de 400 de familii pentru 
oraşe şi 200 familii pentru sate. İn cazuri speciale guvenul işi va 
putea da asentimentul chiar pentru un număr de familli mai mic.“ 
(Intocmai textul din legea bisericei ortodoxe). 

Atribui importanță deosebită acestui adaus, fiind convins, că 
el va exclude neintelegerile pe această temă între uniţii şi orto- 
docşii români şi va reduce astfel tensiunea dintre dânşii, ce atât 
de mult aş dori în interesul solidarităţii noastre naţionale. 


4. In articolul XIII Ş-ul 3 avea următorul text: „Acest 
patrimoniu sacru va fi administrat liber prin Consiliul episcopilor 
diecezani conform Statutelor redigiate de ei înşişi şi aprobate de 
guvern şi de Sfântul-Scaun.“ 


Credeam, că cuvântul „liber“ ar putea să producă neinfele- 
geri, deoarece administrarea patrimonului sacru nu se va face de 
fapt „liber“, ci conform unor statute aprobate de guvernul țării 
şi sub controlul acestuia, 


Am cerut deci suprimarea cuvântului „liber“ şi mi s'a în- 
cuviintat, In textul definitiv acest cuvânt lipseşte. 


5. In articolul XVII punctul 5 avea următorul conţinut: 
pAmintitele venituri (adecă veniturile Ordinelor şi Congregattunilor 
religioase) vot trebui să fie întrebuințate în interiorul Regatului, 
afară de sumele destinate pentru Casa-Mamă şi daniile ordinare 
destinate misiunilor şi Sfântului-Scaun."* 


Ştiam, că în proiectul de lege pentru regimul general al 
Cultelor art, 8 are următorul cuprins: „Nici un cult nu poate 
primi ajutoare materiale din străinătate şi nici nu poate trimite 
asemenea ajutoare din averea sa comună în străinătate. Excepţiuni 
se vor putea admite numai cu aprobarea guvernului“, 


Punctul 4 din art. XVII al proiectului de Concordat era in 
evidentă contrazicere cu art. 8 din proiectul legii româneşti despre 
regimul general al cultelor. Aveam deci datoria de-a face să dis- 
pară acea contrazicere, 


Am cerut deci, ca la punctul 4 din art. XVII al Concorda- 
tului să fie adause cuvintele „cu aprobarea guvernului român“, 


Reprezentanţii Sfântului-Scaun aw refuzat categoric această 
pretenziune a mea şi au declarat, că este pentru totdeauna impo- 
sibil să se admită aşa ceva. Am ripostat, că tot astfel este abso- 
lută împosibilitate, ca guvernul român să admită fără aprobarea sa 
trimiterea de ajutoare pentru instituțiuni în străinătate ori pri- 
mirea de către confesiunile pământene unor asemenea ajutoare din 

străinătate şi am constatat, că Concordatul nici nu poate prevedea 
asemenea dispoziţiuni, deoarece legi în vigoare opresc eşirea de 
bani din ţară fără aprobarea guvernului, 


Pe acest motiv am cerut, ca punctul 4 din art, XVII al 
Concordatului să fie suprimat, dacă nu se admite adausul propus 
de mine. 


După foarte grele discuţiuni am izbutit şi punctul cu pri- 
cina s'a eliminat şi lipseşte din textul definitiv al Concordatului. 


In chipul acesta am făcut posibil, ca art. 8 din proiectul de 
lege despre regimul cultelor să rămână intact, ceeace are o deo- 
sebită importanță nu atât în ce priveşte pe catholici, dar’ mai 
vârtos în legătură cu mişcarea sectelor, in deosebi privitor la chestia 
baptismului în ţara noastră, 

* 


Acestea sunt concesiunile, cred de mare importanță, pe car; 
mi-a succes să le câştig în tratativele mele dela Vatican în inte- 
resul Statului Român, în afară de cele cerute prin întimpinarea 
desamintitâ şi ultimă a fostului guvern liberal, 


HI, 


Trei intregiri admise la cererea 
Sfântului-Scaun. 


Puteam termina tratativele prin cele expuse până aci, In 
cursul lor însă reprezentanții Sfântului-Scaun ceruse şi dânșii revi- 
zuirea şi schimbarea unor dispoziţiuni din proiectul de Concordat. 
Aveam impresia, că insistența aceasta era rezultatul unor inter- 
venţii din România. 


Nu credeam potrivit a respinge „a limine“ orice dorință a 
reprezentanţilor Papei şi mi-am propus să examinez conştiințios 
cererile şi să admit ceeace nu ar fi înpotriva intereselor statului 

nostru ori jignitor pentru biserica noastră ortodoxă. După această 
examinare, făcută dimpreună cu Ministrul nostru la Vatican, d. 
Dem. Pennescu, am admis următoarele trei întregiri: 


J. Articolul IX din proiectul de Concordat al Vaticanului 
avea două aliniate de următorul conţinut: „Statul român recunoaşte 
bisericei catolice, reprezentată prin autorităţile sale ierarhice legi- 
time, personalitatea juridică, conform dreptului comun. — In ur- 
mare parohiile, protopopiatele, mănăstirile, capitlurile, starostiile; 
abaţiile, episcopiile, mitropoliile şi celelalte organizaţiuni legal con- 
stituite, sunt persoane juridice“. 

In alineatul prim din acest articol după cuvintele „conform 
dreptului comun“ s'a adaus la dorința mea cuvintele „al ţării“, 
adică va fi „conform dreptului comun al țării“, ceeace e mai pre- 
cis şi exclude orice interpretare nedreptăţită. 


În alineatul al doilea după cuvântul „organizaţiuni“ am a- 
daus cuvintele „canonic şi“, adecă va fi „organizaţiuni cano- 
nic şi legal constituite“, ceeace nu schimbă întru nimic esenţa 
deoarece e de sine înţeles, că organizaţiile bisericei catholice tre- 
bufe să fie constituite în conformitate cu dreptul canonic al acelei 
biserici, dar, statul totuşi nu le va recunoaşte decât în cazul că 
vor fi constituite „și legal“. 


La sfârşitul tot acestui alineat s'a mai adaus apoi următorul 
text „şi deplina proprietate a bunurilor lor, de orice natură ar fi, 
e garantată de către stat conform Constituţiunei Regatului bise- 
ricei catholice reprezentată prin autorităţile sale ierarhice legitime“. 
Este textul Art. 17 din Constituţiune: Proprietatea de orice 
natură, precum şi creantele asupra statului, sunt garantate.“ 


Rămâne bine înţeles, că biserica catholică, în Statul-Român, 
numai prin organizaţiunile sale ierarchice legitime este recunoscută 
ca persoană iuridicâ, precum se fixează în articolul sus indicat 
şi că prin urmare în Statul-Român numai acestea organizaţiuni, 
enumerate taxativ în alineatul al doilea din acel articol, pot avea 
bunuri. Inpreună cu reprezentanții Sfântului Scaun am precizat, 
că aceasta este unica interpretare justă a textului, ceeace se veri- 
fică şi prin adausul „,bisericei catholice reprezentate prin autori- 
tâfile sale ierarhice legitime,“ o repetare, la aparenţă pleonasm, 
dar intenţionat voită a textului din alineatul prim al articolului, 

Am susținut cu toată tăria, că biserica catholică, ea insâşi, 
ca atare nu este persoană iuridică in România şi deci nu poate 
să aibă bunuri, ci persoane iuridice sunt numai organizațiunile ei 
ierarhice legitime, cari sunt enumerate în alineatul al doilea şi 
deci numai acestea pot avea bunuri în România. Nici un bun 
şi nici o proprietate deci nu poate fi înscrisă în cărțile fun- 
duare ori la tribunale ca proprietate a bisericei catholice, ci 
numai ca proprietate a parohiilor, protopopiatelor, mânăstirilor, 
capitlurilor, starostiilor, abatiilor, episcopilor, mitropoliilor şi altor 
organizatiuni instituite İegaliceşte şi canoniceşte. 


Am ţinut să subliniez cu tărie acest fapt, deoarece noţiunea 
despre averea bisericeuscă a evoluat în cursul veacurilor şi are 
o literatură proprie foarte bogată. Nu e locul aci să fac istoricul 
acestei evoluţii, ci tin să afirm, că in concepția modernă a drep- 
tului, biserica ea însăşi, ca un fapt spiritual, ca o abstracţie reli- 
gioasă nu poate poseda bunuri, ci bunuri pot poseda numai or- 
ganizatiunile concrete ale bisericei, cari cuprind în cadrele lor 
oameni şi cari sunt recunoscute de stat şi sunt constituite în con- 
formitate cu legile țării, iară bunurile acestora nu pot să fie de 
altă natură, decât orice alt bun al altor persoane morale şi nu 
pot avea altă situaţiune iuridică, decât acea stabilită prin dreptul 
comun al țării, pe teritoriul căreia se găsesc acelea bunuri. Acest 
drept, în amănunte, diferă dela ţară la ţară.!) 


Dacă de pildă biserica catholică nu at mai avea absolut nici 
una din organizaţiunile ei cuprinse in articolul IX (alineatul al 
doilea) din Concordat, pe teritoriul României, în acest caz biserica 
catholică, ea însasi, oricât de puternică ar fi în alte state, nu ar 
mai putea poseda absolut nici un bun în această țară, Dreptul 
comun va dispune ce să se intâmple în asemenea caz cu averile 
cari or fi fost in proprietatea vreunuei organizaţiuni bisericeşti sus- 
indicate. Dacă dreptul comun existent nu ar putea fi utilizat, Sta- 
tul în suveranitatea sa va lua dispoziţiunile de cuviință. 


Am expus față de reprezentantul Sfântului-Scaun această 
concepţie a guvernului român şi acela fără vre-o contrazicere a 


1). Orice bun bisericesc este supus dispozifiunilor legilor în vigoare ale 
țării şi oricine s'ar crede indreptățit să pretindă ca drept al său bunul bisericesc 
ori o parte din el, are dreptul neştirbit de a se adresa în chestie organelor jude- 
cătorești ale statului. 

duat act de expunerea mea şi numai în acest senz se pot concepe 
cele cuprinse in articolul IX al Concordatului. 


2. Amintisem, că la art. IX, unde se vorbeşte de organiza- 
tiile bisericei catholice, parohii şi altele, se spunea în textul admis 
de guvernul liberal „şi celelalte organizaţiuni legal constituite“ 
şi că la cererea motivată a Sfântului-Scaun am convenit, ca la 
cuvântul „legal“ să fie adaus şi cuvântul „canonic“, Am admis 
adecă în textul Concordatului principiul firesc, că organizaţiunile 
bisericet catholice trebuie să fie constituite în conformitate cu legile 
țării şi cu canoanele bisericei însaşi. 


Este evident, că acelea organizaţiuni nu pot fi nici desființate, 
adecă nu pot să dispară, decât iarăşi numai în conformitate cu 
legile țării şi cu canoanele bisericei. 


In consecință am admis, ca articolul XV din Concordat să 
fie întregit în acest senz. Astfel în alineatul al treilea din susindi- 
catul articol după cuvintele: „In cazul, când parohia va dispare“ 
sau mai adăugat cuvintele „„legaliceşte şi canoniceşte“,!) 


1) Observ, că Concordatul nu atacă problema trecerilor dela o confesiune la 
alta, deoarece ar putea fi vorba aci numai de treceri dela catholicism ori la catho- 
licism, or, această problemă necesită rezolvarea pentru toate trecerile, ceeace nu se 
poate face decât prin legea generală a Cultelor. Guvernul are deplină libertate a 
reglementa această chestiune, cum va crede de cuviință, bine înţeles, de acord cu 
confesiunile din țară, întru cât va fi posibil. 


Din acelaş motiv Concordatul nu abordează nici «problema averilor biseri- 
ceşti în cazul, când dintr'o organizafiune catholică credincioşii ar trece la altă con- 
fesiune ori viceversa. 


In chestia averilor Concordatul fixează exclusiv numai 3 elemente de fapt 
şi anume: a) că biserica catholică în România nu poate poseda bunuri decât numai 
prin organizațiuzile sale constituite legaliceşte şi canoniceşte, — b) că statul ga- 
rantează acestor organizatiuni deplina proprietate a bunurilor conform art. 17 al 
Constituţiei. E bine înţeles, că şi acestea bunuri cad sub puterea dreptului comun, 
care dispune de bunurile materiale ale tuturor iarăşi în puterea prevederilor con- 
stitufionale, şi — c) se fixează situaţia averilot patronale, fiindcă asemenea averi 
nu are în fari, decât numai biserica catholicâ. Celelalte culte nu cunosc institu- 
fiunea patronatului. Chestia se rezolvă prin Art, XV al Concordatului, care a ră- 
mas neschimbat în textul propus de guvernul liberal afară de cuvântul „canoni- 
ceşte“, care s'a adaus cuvântului „legaliceşte“. 


Articolul declară patronatul desființat cu toate drepturile şi obligafiunile sale 
fără nici o indemnitate, Edificiile sacre, casele parohiale cu dependențele lor, pre- 
cum şi toate celelalte averi afectate de către patron bisericei, dacă sunt înscrise 
în cărțile funduare pe numele persoanelor iuridice indicate în Art. IX, rămân în 
deplina lor proprietate, dacă însă sunt înscrise pe numele patronului, rămân İn 
posesiunea bisericei spre folosința parohiilor respective. Când parohia s'ar desființa 
legaliceşte şi canoniceşte, atunci dacă patronul a fost statul, acesta va dispune 

3. Spre a preciza definitiv Situația şcoalelor susţinute în Ro- 
mânia de ordini şi Congregafiuni şi spre a scuti acestea şcoale pe 
viitor de pervertiri fără rost, Sfântul Părinte a decis, ca toate a- 
cestea şcoale, de orice categorie ar fi ele, să le aşeze sub depen- 
denta Episcopilor din partea locului. Astfel şi ele se vor bucura 
conform legilor noastre de dreptul de a-şi fixa limba învăţământului, 
Dreptul acesta al Sfântului Părinte nu se poate trage la îndoială. 


Astfel am luat la cunoştinţă această hotărâre şi ea se gă- 
seşte exprimată în §§-i 3, 4 din Art. XIX. E o pretenfiune justă 
din toate punctele de vedere şi admiterea ei va contribui în mare 
măsură la liniştirea spiritelor catholice in tara noastră. 


* 
e 


Am terminat, 


Acasă, în liniştea camerei mele, în aceeaşi zi de 9 Mai şi 
seara până noaptea târziu, am revăzut încă odată noul text al Con- 
cordatului, examinându-l amănunţit din toate punctele de vedere. 


Am constatat, că el nu acordă bisericei catholice din Ro- 
mânia nimic ce ea nu ar avea deja, afară de o episcopie în plus 
pentru biserica română unită (despre ce mi-am spus părerea la 


liber de averile patronale ale acelei parohii, dacă patronul ar fi fost un particular, 
atunci edificiile și bunurile sus indicate rămân în folosul bisericel, 


In chestia aceasta a averilor patronale distinsul publicist d. Nae Ionescu a 
publicat un articol luminos şi concludent în „Cuvântul“ (No. 999 din 28 Ianuarie 
1928). Cred de interes public să reproduc aci partea respectivă din acest articol, 
precum urmează: „In ceeace priveşte averea patronală chestiunea e simplă. Averea 
fiind a parohiei şi nu a credincioșilor, ea rămâne parohiei atât timp cât aceasta 
are existenţă legală. Tar' în cazul in care parohia s'ar desființa legal și canonic, ve, 
chiul stăpân (al averii), dacă e statul sau o altă instituție de stat va putea dispune 
liber de acestea bunuri; dacă e un particular, clădirile şi bunurile mai sus arătate 
rămân în posesiunea bisericei. Natural. Pentrucă dacă vechiul proprietar © statul, 
există presumpțiunea că statul a vrut prin aceste donafiuni să-și servească scopu- 
rile lui proprii. Acest drept trebuie să-l aibă statul şi mai departe, atunci când 
organizația respectivă nu mai există; Dacă vechiul proprietar e o persoană parti- 
cularâ, averea parohiei desființate revine bisericei respective, pentrucü ea acel cult 
a fost dăruită; iar' asupra intenţiilor testatorului nu se poate împieta în nici un fel.“ 





Atât ne interesenză Restul articolnlui se ocupă de problema bunurilor ne- 
patronale ale bisericei în cazul trecerei unor credincioși din comunitate la alt cult. 
Fără îndoială problema aceasta e foarte dificilă şi gingaşe Ea însă nu este atacată 
prin Concordat, ci poate fi rezolvată, cum afirmă şi d. Nae lonescu, „pe calea ju- 
diciară obicinuită, după dreptul comun,“ 


Legea generală a cultelor e chemată de altfel să dee şi acestei probleme 
soluția cea dreaptă şi liniştitoare pentru toţi cei interesați, 

focul cuvenit din acest Memoriu) şi că în vechiul regat biserica la- 
tină trece dela iurisdicțiunea congregaţiunei De Propaganda Fide 
în acea a dreptului comun, ceeace constitue pentru stat un mare 
câştig. Am ajuns la covingerea, că Concordatul respectă toate ín- 
teresele statului român şi nu aduce nici o jignire bisericei orto- 
doxe române. 


Având acest resultat, în conformitate cu instrucţiunile guver- 
nului, luând in deosebită socotinţă şi dorința exprimată a Mlaies- 
tăţii Sale Regelui, am uzat de plenipotenta, ce mi s'a dat şi în ziua 
de 10 Mai 1927 la orele 8 seara am semnat Concordatul în numele 
Maiestăţii Sale Regelui Ferdinand I dinpreună cu Eminenţa Sa 
Cardinalul Gasparri ca reprezentant al Sanctităţii Sale Papa Piu XI. 


A doua zi în 4 Mai, la orele 12, am fost primit în audienţă 
particulară de către Sanctitatea Sa Papa. Primirea a fost cordialâ, 
Sfântul Părinte mi-a oferit scaun în apropierea sa. Numai decât 
i-am adresat în limba germană cam următoarele cuvinte (le re- 
dau româneşte): 


Sfinte Părinte, 


Mă simt onorat de audiența ce-afi binevoit a-mi acorda. 
Ea imi ofere posibilitatea, ca şi din partea mea să vă aduc 
cu multă satisfacție la cunoştinţă, că Concordatul între Sf. 
Scaun şi guvernul român s'a încheiat şi semnat. 


Rog pe Sanctitatea Voastră să daţi binecuvântarea 
acestui act, care — sunt convins va oferi bisericei catho- 
lice de orice rit putinţa de a-şi îndeplini în țara noastră mi- 
siunea divină, primită dela Mântuitorul Isus Christos, fără 
nici un impediment şi în deplină armonie cu interesele na- 
#ionale şi politice ale nafiunei române şi ale Statului român. 


Constitufiunea ţării noastre asigură libertatea absolută 
a Conştiinţei şi acordă tuturor cultelor deopotrivă libertate şi 
protecfiune. Deşi aceeaşi Constitufiune declară biserica orto- 
docsă ca biserică dominantă în Statul Român, ca find ea bi- 
serica majorităţii covârșitoare a Românilor, totuşi națiunea 
română şi guvernul român nu înțelege prin aceasta nici o 
jignire ori vre'o impiedecare a altor culte şi mai vârtos a bi- 

sericei romane de a-și conduce şi administra institufiunile 
proprii în deplină libertate. 


Primifi, Vă rog, Sanctitate, salutul marelui meu Rege 
Ferdinand I-ul, sincerele considerafiuni ale guvernului român 
şi ale şefului aceluia general Averescu, precum şi omagiul 
adâncului meu respect personal.“ 


Am grăit nemteşte, fiindcă vorbesc această limbă mai bini- 
şor, decât cea franceză şi am fost informat, că Sanctitatea Sa vor- 
beşte bucuros limba germană. 


De fapt Sfântul Părinte mi-a răspuns tot nemfeşte. Răspun- 
sul a fost foarte călduros. Sanctitatea Sa şi-a manifestat marea mul- 
tumire, că s'a putut ajunge la acord deplin în chestia Concordatului 
exprimându-și convigerea, că el va servi nu numai interesele bi- 
sericei catholice, ci şi ale Statului-Român şi ale naţiunei române, 
care-i este scumpă Sanctităţii Sale purtând chiar in numele său 
verificarea originei sale romane. 


Sfântul Părinte s'a interesat foarte călduros de sănătatea 
Maiestăţii Sale Regelui, m'a autorizat să-l aduc binecuvântarea 
a şi să-L informez, că Sanctitatea Sa în fiecare zi face rugăciuni 
pentru sănătatea Maiestăţii Sale. M'a rugat să remit salutul Său 
Domnului General Averescu, pe care-l cunoaşte personal și-l sti- 
mează în mod distinct, precum şi guvernului român, Mi-a adresat 
întrebări referitoare la situaţiunea economică a României şi mi-a 
vorbit apoi El însuși despre mat multe chestiuni ale Italiei de 
asemenea natură. Era bine dispus Sfântul Părinte, istorisi chiar o 
anecdotă în legătură cu clădirea de pe vremuri a Domului din 


Milan, 


Audienţa a durat 35 minute şi la sfârşitul ei Sfântul Părinte 
s'a sculat dela biuroul său şi ne-a însoțit până aproape de ieşire. 
Cu mine era şi Ministrul nostru dela Vatican, 


In ziua următoare, 12 Mai, am părăsit Roma spre a mă 
întoarce la Bucureşti, 
* 
Ar fi să pun aci punct memoriului. Ştiu însă, că Concor- 
datul va stârni vâlvă în țară şi țin să-mi fixez de pe acum mai 
dinadins concepția în chestie. 

Concordatul are menirea să fixeze situaţiunea bisericei cat- 
holice de ritul latin, grec şi armean în România şi să aranjeze 
raporturile acelei biserici cu Statul-Român, 


In general problema religioasă in România, privitor la dreptul 
public, este rezolvată prin diferiţi articoli din Constituţiune. Punctul 
fix în acest aranjament îl marchează alineatul al doilea din Art. 
22 „Statul garantează tuturor cultelor o deopotrivă libertate şi 
protecţiune,“ Acelaş articol dispune, că „raportul dintre diferitele 
culte şi stat se vor stabili prin lege,“ 


Un proiect al acestei legi există, El a fost chiar desbătut în 
Senat sub liberali în 1926, dar n'a ajuns la Cameră. Eu am ac- 
ceptat acest proiect şi cu oarecari schimbări era să-l prezint par- 
lementului în sesiunea de toamă a anului 1927. 


De ce nu în anul 1926, după ce am luat guvernul? Pentru 
simplul motiv, fiindcă acest proiect conținea dispoziţiuni, cari erau 
in contrazicere cu unele fixâri ale proiectului de Concordat, pe 
care-l moştenisem tot dela guvernul liberal şi era nevoie să se 
elimineze acestea contraziceri prin noui tratative cu Vaticanul, 
deoarece legea despre regimul cultelor era menită să constituie 
un pas înaninte pe calea consolidării statului român asigurând 
pacea sufletelor şi sporind astfel condiţiile bucuroasei convieţuiri 
a tuturor neamurilor in Tara Românească. Un conflict între stat 
şi biserica romano-catholică nu cadra cu acestea patriotice intenţiuni. 


Nu puteam insă iniția noui tratative cu Roma inainte de 
a fi studiat conştiențios întreg materialul, foarte vast, şi înainte 
de a fixa definitiv punctul de vedere al noului guvern asupra 
problemei de rezolvat. Dar era imposibilitate fizică de a finaliza 
chestia până la sesiunea de toamnă din anul 1926 a parlamentului, 
Şi de altfel guvernul pentru sesiunea din iarna anului 1926-1927 
dase întâietate altor proiecte, cari păreau a fi reclamate mai urgent. 
Astfel legea asupra regimului cultelor şi împreună cu ea Con- 
cordatul sa amânat pentru sesiunea din toamna anului 1927. 


In proiectul de lege despre regimul cultelor art, 6 are urmă- 
torul cuprins: „Nici un cult nu poate avea relaţiuni de depen- 
dență cu vreo autoritate sau organizaţie bisericească din streinâ- 
tate, decât cele impuse de principiile lui dogmatice, canonice şi 


juridico-canonice. Relaţiile dintre atari culte şi Stat vor putea 

fi determinate prin acorduri speciale, cari se vor ratifica de 
Corpurile legiuitoare.“ 


Alineatul al doilea din Articolul acesta, subliniat mai sus 
vizează, evident, Concordatul. Este deci stabilit, că partidele po- 
litice, cel al poporului şi cel liberal, au convenit din capul locului, 
ca relațiile dintre biserica romano-catholică şi Stat să le determine 
pe calea unui Concordat. Şi nici un alt partid politic n'a abordat 
altă concepţie în acest subiect. 


Este adevărat, că preoțimea ortodoxă a protestat din când 
în când inpotriva intențiunei guvernelor de a încheia Concordat 
cu Vaticanul. Protestele insă nu aveau vre'un obiectiv bine fixat. 
Erau mai mult manifestări platonice ale unui sentiment vag de 
neliniște față de necunoscut. İn unele cazuri resultate simplamente 
din năzuinți demagogice prea transparente. 


Mai vârtos însă protesta „şi protestează impotriva Concor- 
datului maghiarimea din România, chiar’ şi cea din Ungaria, nu 
numai romano-catholicii, dar' şi reformaţi. Evident, acestea ma- 
nifestări sunt de ordin politic, nu religios şi au menirea să ali- 
menteze tensiunea între minoritatea maghiară şi Statul român. 


Biserica ortodoxă română nu are motive să se inchteteze de 
Concordat, Acesta nu atinge întru nimic drepturile ei ori condi- 
tiile ei de progres în Statul român. Nimic din ceea ce-i dă Consti- 
tuțiunea ori legea din 1925, nu este periclitat prin Concordat. 
Gelozia, ei față de biserica romano-catholică e absolut nejustificată. 
Apârându-şi drepturile, ea nu trebui să ceară micşorarea dre- 
pturilor altora. Dimpotrivă. Emulaţiunea ei cu celelalte culte egal 
indreptâtite îi va majora energiile şi-i va produce vigoarea, ce-i 
lipsia până aci, poate chiar o nouă epocă de strălucire, 1.) 


Constituţiunea României asigură tuturor cultelor „o deopo- 
trivă libertate şi protecțiune“, Nu există bărbat de stat în țară, 
care ar putea să conceapă vre-o jignire a libertăţii confesionale 


1) In Statele-Unite-Americane toate cultele istorice ale Europei prosperează în 
deplină libertate şi egalitate, alături de o mulțime a sectelor. In Anglia biserica 
anglicană şi romano-catholici nu duc luptă între olaltă, nici nu se Sinchisesc de 
sectele numeroase ale acestui puternic imperiu şi nimeni nu excepționează baptis- 
mul lui Lloyd George. Germania e ruptă în două părți, aproape egale, prin romano- 
catholici şi protestanți şi totuşi unitatea sufletească a națiunei germane e ideală 
Chiar în vechea Ungarie diferenfiarea religioasă între catholici, reformaţi, evangelici 
şi unitari n'a avut nici-o repercusiune asupra solidarității naționale a Ungurilor. 


3 

ori o ştirbire a condiţiunilor de existență şi prielnică desvoltare a 
tuturor cultelor în statul român. Mai vârtos bărbaţii politici arde- 
leni au să-şi aducă aminte hotărârile dela Alba-Iulia în acest obi- 
ect. Cultele existente în România cea nouă nu pot avea mai 
puține drepturi, de cum le-au avut în alte state înainte de 
înfăptuirea României- Mari. Exceptionând, bineinteles, schimbă- 
tile în organizare, impuse prin nouile fruntarii politice şi prin in- 
saşi structura de drept public a statului român. 

România-Mare nu s'a făcut în scopul de a suprima, ci toc- 
mai dimpotrivă pentru de a da tuturor mai multă libertate şi de- 
săvârşită dreptate, Idealul libertăţii şi a dreptăţii este menirea ei 
istorică. E imposibilitate orice abatere dela acest principiu al ci- 
vilizaţiunei, 

Este prea adevărat, că biserica romano-catholică în monar- 
chia austro-ungară (deci încât ne priveşte, în Ardeal şi în Buco- 
vina) se bucurase nu numai de întâietate, dar avea şi multe fa- 
voruri, chiar privilegii de ordin material. Erau rămăşiţele evului 
mediu. Nu i-se poate menţine aceeaşi întâietate în statul român, 
nici privilegii de orice natură nu i-se mai pot acorda, adevărul 
acesta il recunoaşte fără rezervă insâşi biserica romano-catholică. 
Dar toate celelalte drepturi, pe cari le-a avut, privitoare la organi- 
zarea ei internă, la exerciarea cultului, la ingrijirea sufletelor, la 
caritate, la educaţie şi instrucţiune, vor trebui deplin respectate. 
In chestia bunurilor ei materiale este supusă şi dânsa legei agrare, 
încolo tot ce a posedat trebuie să i-se asigure şi pe viitor. 


Este adevărat, că în Ardeal starea lucrurilor din trecut a 
produs între biserica romano-catholică şi cea ortodoxă română o 
inegalitate remarcabilă în defavoarea ortodoxiei. Nu se poate spune 
acelaş lucru despre Bucovina, unde biserica ortodoxă a avut o 
situațiune excelentă, Este prea adevărat, că situaţia ortodoxiei in 
vechiul regat prezintă dureroasă inferioritate nu numai față de 
catholicismul de pretutindeni, ci şi faţă de ortodoxia din Ardeal, 
din Bucovina ori chiar din Basarabia. 

Micimea de suflet şi lipsa desăvârşită de orientare politică 
pare acum a pretinde, că inegalitatea supărătoare s'ar putea des- 
fiinţa prin degradarea celor mai avansați la situația proastă a celor 
ce au suferit fie nedreptâtirea istoriei, fie incuria şi răutatea clase- 
lor stăpânitoare depe vremuri, 


e 

Este o concepţie fundamental greşită. 


Biserica ortodoxă română în general este în dreptul ei de-a 
cere dela noul stat român reparația nedreptăţilor din trecut şi 
egalizarea condiţiilor de desvoltare şi progres cu toate celelalte 
culte din ţară, dar fără privilegii. In asemenea împrejurări biserica 
ortodoxă, biserica majorităţii covărşitoare a românilor din 
acest stat român, va trebui nu numai să egaleze în scurt timp 
situaţiunea tuturor celorlalte culte din țară, ci 's'o intreacâ in bine 
ori in cazul contrar sar dovedi, că românii ortodocşi nu ţin la 
biserica lor ortodoxă şi atunci... lasciate ogni speranza. 

Religiile nu se înalță şi nu stăpânesc oamenii prin puterile 
İsmeşti, ci prin cele sufleteşti şi tocmai invers prin acestea din 
urmă au ajuns câte-odată să stăpânească şi cele lumeşti. Spre 
nenorocul lor. 


Concordatul nu face nimic altceva, decât că printr'un acord 
cu Sfântul-Scaun determină relaţiile impuse de principiile ei dog 
matice, canonice şi iuridico-canonică, şi-i dă o organizaţiune uni- 
tară în deplin acord cu autoritatea ei supremă în cadrele Consti- 
tuţiunei şi ale legilor ţării pe temeiul situaţiunei, ce aceasta bi 

de fapt o are in statul român, armonizând astfel viaţa ei 
cu viaţa acestui stat, 


Este prea adevărat, că toate acestea se puteau face şi printr'o 
ege specială ori printr'un statut organic al bisericet catholice apro- 
bat de guvern şi Rege. 

Ori crede cineva că ar fi posibil, ca tocmai biserica romano 
catholică să rămână fără nici o reglementare a organizaţiei şi 
a drepturilor sale? Biserica evangelică săsească îşi are Statutul 
ău Organic, sancţionat de Regele Ferdinad I-ul, tot astfel îşi are 
Statutul său Biserica reformată şi cea unitară, Este în lucrare 
Statutul pentru . mozaic şi pentru cultul mohamedan. Era 
deci, fără îndoială, imposibil, ca numai catolicii să rămână fără 
asemenea organizare. İn orice chip s'ar face această organizare, 
prin lege, statut ori Concordat, trebuia să li se asigure catolicilor 
de orice rit drepturile, pe cari le-au avut până aci şi condiţiile de 
prosperare, conform Constituţiei ţării. Nici mai mult, nici mai 
putin, decum li se asigură prin Concordat. 

Intrebarea e, ce ar fi mai preferabil? Legea şi Statutul or; 
Concordatul ? Credeam şi eu odată, că ar fi mai bine să se facă 

prin Lege şi Statut, mai vârtos, că şi în asemenea caz s'ar fi putuă 
face înţelegerea prealabilă cu Stântul-Scaun. Căci fără aceastit 
înţelegere rămânea vecinic teren inepuisabil de fricțiuni, intrig 
şi agitațiuni. 

Dar privind chestiunea în faţă şi examinând toate dedesup- 
turile ei şi repercursiunile, ce această problemă comportă asupra 
vieţii noastre de Stat mi-am schimbat părerea şi am prins con- 
vingerea, că numai prin Concordat se poate rezolva problema în 
chip util pentru Statul-Român. 


Căci Legea ori Statutul ar îi fost un fapt al Statului român 
fără asentimentul manifest şi exprimat al Papei, suprema au- 
toritate a bisericei catholice. În acest caz agitatorii nemulțumirii 
artificiale aveau lesne a cârti şi agitația iredentistă putea să fie 
îndreptată direct inpotriva Statului român pretextând nedreptăţiri 
religioase, faţă de care inzadar s'ar fi invocat asentimentul tacit 
al supremei autorităţi bisericeşti, Concordatul însă pune pe agita- 
tori în situaţie dificilă, fiindcă el poartă in chip manifest aprobarea 
Papei prin iscâlitura reprezentantului său şi nimeni n'at putea ad- 
mite, că agitatorii din România să fie mai buni catholici decât 
Papa dela Roma. Sute de milioane de conştiinţi omeneşti de pe 
intreg globul terestru iau cunoştinţă de faptul, că Marele Pontifice 
dela Roma consfinteşte situaţiunea de fapt şi de drept a noului 
Stat român dela gurile Dunării constatând în fața lumii, că cele 
două milioane şi jumătate de catholici şi-au găsit în acest Stat 
asigurate toate drepturile şi toate condiţiile de progres şi mulțumire 
sufletească. In faţa acestei supreme competenţe va trebui să amu- 
teascâ orice ponegriri şi calomnii. 

Conştiinta-mi este liniştită, şi bucuroasă, că prin contribuția 
mea la Concordat am adus bun serviciu statului şi naţiunei 
române. 

Terminat acest memoriu in 16 Iulie 1927 (Sâmbătă) în Arad. 


V. GOLDIŞ 


—_ 





Concordatul*) 
(Ultimul text) 


Art. I. Religiunea Catholică A- 
postolică Romană, de orice rit, se va 
practica şi exercia liber şi public in 
întreg Regatul României. 


Art, II. In Regatul României Ie- 
rarchia Catholică va fi astfel consti- 
tuită: 


A) Pentru Ritul Grec: 

Provincia Ecelesiasticâ de Alba-Iulia 
şi Făgăraş. 

Metropola: 


BLAJ, 
cu patru sufragane: 
1. Oradea-Mare; 
2, Lugoj; 
3. Gherla (sediul episcopal şi Ca- 


pitlul a se transfera de comun acord 
între guvernul Regal şi Sfântul-Scaun). 


4, O nouă dieceză a se înființa 
la Nord, cu sediul episcopal de de- 
semnat de comun azord între guver- 
nul-Regal şi Sfântul-Scaun. 


Din această Dieceză vor face parte 
şi greco-ruthenii cu o administrafiune 
specialâ. 


B) Pentru Ritul Latin: 


Provincia Ecolesiasticâ de Bucureşti, 
Metropola: 


BUCUREȘTI 


cu patru sufragane: 
1, Alba-lulia 
2. Timișoara 


3. Satumare şi Oradea-Mare unite 
aeque principaliter. Prin ratificafiunea 
presentului Concordat încetează Ad- 
ministraţiunea Apostolică şi teritoriul 
Orăzii-Mari trece sub iurisdicţiunea 
Episcopului actual dela Satumare. 


4 Iaşi. La această Dieceză se va 
ataşa Bucovina. 


Teritoriul vechiului Regat trece dela 
iurisdicțiunea Congregafiunei de Pro 
paganda Fide sub dreptul comun. 


C) Pentru Ritul Armean: 


Un şef spiritual pentru toţi Ar- 
menii din Regat cu sediul la Gherla. 


Stântul-Scaun nu va proceda la 
niciun fel de modificaţiune a lerar- 
chiei, mai sus stabilite, nici a circum 
scripțiilor Provinciilor ecclesiastice şi 

a diecezelor fără prealabilul acord cu 
Guvernul român, afară de mici mo- 
dificațiuni parohiale cerute de inte- 
rese sufleteşti. 





Art. III. Nici o parte din Regatul- 
României nu va depinde de vreun 
Episcop, al cărui sediu Sar găsi în- 
afara Statului-Român; tot astfel nici 
o Dieceză a României nu se va putea 
extinde dincolo de frontierele ţării. 


Art. IV. Comunicarea directă a 
Episcopilor, a clerului şi a poporului 
cu Sfântul-Scaun şi vice-versa in 
chestii spirituale şi în afaceri eccle- 
siastice va fi absolut liberă 


Art, V. §. 1. Aceia cari vor fi 
chemafi a guverna Diecezele, precum 
şi Coadiutorii lor cum iure succesi- 
onis, tot astfel Şeful spiritual al Ar- 
menilor, vor trebui să fie cetăţeni ro- 
mâni, afară de excepfinnile admise de 
comun acord prin Guvernul-Român 
şi Sfântul-Scaun 


$. 2. Sfântul-Scaun, înaintea nu- 
mirei lor, va notifica Guvernului Regal 
persoana de a fi numită pentru a 
constata, de comun acord, dacă nu 
cumva ar exista în contra aceleia 
rezoane de ordin politic. 


Art. VI. Episcopii, înainle de a 
lua în posesiune diecezele Jor, vor 
presta jurământ în formula următoate: 


„Inaintea lui Dumnezeu şi pe S-ta 
Evangelie, cu jur şi promit fidelitate 
Majestății Sale Regelui României şi 
succesorilor Săi, şi precum se cuvine 
unui episcop, de a respecta şi de a 
face a se respecta de către subalternii 
mei, deo-dată cu fidelitatea 
Constitutiunea şi legile tăi 
fel nu voiu întreprinde nimic ce ar fi 





de natură a aduce vre'o atingere or- 
dinei publice ori integrității Statului. 
Așa să-mi ajute Dumnezeu și această 
Sfântă Evangelie“. 


Art, VII. Formula de rugăciune 
pentru Suveran „Domine salvum fac 
Regem“ va fi cântată, la serviciile 
divine, în conformitate cu normele 
liturgice. : 


Art. VIII. Ordinarii (Episcopii) vor 
avea deplină libertate în exerciţiul 
funcţiunilor ecclesiastice şi in guver- 
narea Diecezelor lor proprii, Ei vor 
putea exercia toate drepturile și pre- 
rogativele proprii serviciului pastoral, 
în conformitate cu disciplina aprobată 
prin Biserica Catbolică şi vor fi liberi 
de a da instrucţiuni religioase, morale 
şi ecclesiastice, precum o cere servi- 
ciul lor sacru. In cazul, în care acelea 
ar fi de-un interes general și publi- 
cate prin dânșii, ele vor trebui tot 
astfel aduse la cunoştinţa Ministerului 
de Culte. De ei vor depinde in mod 
exclusiv ecialalti membri ai clerului 
în toate acelea, cari privesc numirea 
lor și exerciţiul serviciului sacru. Nu- 
mirea făcută va trebui adusă la cu- 
noştinta Ministerului de Culte, 


Art. IX. Statul recunoaşte Bise- 
ricei Catholice, reprezentată prin au- 
torităţile sale ierarhice legitime, per- 
sonalitatea iuridică, în conformitate 
cu, dreptul comun al țării. 

In consecință parohiile, protopo- 
piatele, mânâstirile, capitlurile, staros 
siile, abaţiile, episcopiile, mitropoliile 
şi celelalte organizatiuni legal şi ca- 
nonic constituite, sunt persoane iuri- 
dice şi deplina proprietate a bunurilor 
lor, de orice natură ar fi, e garantată 
prin Stat, conform Constituţiunei Re- 
gatului, Bisericei Catbalice represen- 





tată prin autorităţile sale ierarchice 
legitime. 


Art X. Biserica catholică şi mem- 
brii ei, cetățeni români, se vor bu- 
cura din partea Statului de-un trata- 
men', care nu va putea fi inferior 
acelui, de care se bucură, conform 
Constituţiunei, celelalte religiuni ale 
Regatului. 


Este de altfel bine înţeles, că Epis- 
copii diecezani români de ritul grec, 
precum şi Archiepiscopul latin de 
Bucureşti, vor fi senatori de drept, 


Art. XI. $ 1. La toate bisericile 
Catedrale se va menţine capitlul ca- 
nonicilor în statul juridic şi patrimo- 
nial, în care se găseşte actualmente, 
sub reserva dispoziţiunilor articolului 
XII, Noua Diecezâ va fi provăzută 
cu capitlul său. 


$. 2, Canonicii vor trebui să fie 
cetățeni români, afară de excepfiunile 
admise de comun acord prin Guver- 
nul- Român şi Stântul-Soaun. 


Arr. XI. $. 1. Ordinarii (Epis- 
copii) vor fi liberi dea înființa noui 
parohii, de-a stabili ori a funda bi- 
serici filiale; totuşi, dacă vor cere 
ajutor dela stat, ei vor trebui şâ pro- 
ceadă de acord cu guvernul, care va 
da asentimentul său, când va fi vorba 
de 400 familii pentru oraşe şi 200 
familii pentru sate, In cazuri speciale 
guvernul îşi va putea da asentimentul 
chiar pentru un număr mai mic de 
familii, 

$. 2. Numirea preoţilor, cari vor 
trebui să fie cetățeni români şi de a 
nu fi fost condamnaţi prin sentință 
definitivă pentru crime contra sigu- 
ranței Statului, este de competinfa 

exclusivă a chiriarchilor. Asentimentul 
Guvernului va fi cerut în cazul, când 
ar fi vorba de a se numi preot un 
Străin, care totuşi va trebui ulterior 
să-şi câştige titlul de cetăţean român 


Art, XIII. $ L Un Patrimoniu 
Sacru interdiecezan s2 va constitui din 
titli de rentă română, cari aparțin 
actualmente dotaţiilor Episcopilor, ca- 
nonicilor, preoților şi seminariilor cat- 
holice 


$. 2 Destinaţiunea Patrimoniului 
Sacru este întreținerea chiriarchilor şi 
chiriarchiilor,  Seminariilor teologice, 
canonicilor şi persoanelor în serviciul 
parohiilor, In cazul, în care venitu- 
rile, vizate în $. 1, n'ar atinge suma 
cuvenită în înțelesul articolului X, 
Statul va înplini, conform legilor în 
vigoare privitoare la onorariile clerului. 


$ 3. Acest patrimoniu sacru va fi 
administrat prin Consiliul episcopilor 
diecezani conform Statutelor redigiate 
prin ei înşiși şi aprobate prin Guvern 
şi prin Stântul-Scaun 


§. 4. Acelaş Consiliu va administra 
veniturile rentei provenind din Fondul 
general catholic de Religinne şi din 
Fondul general catholic de Instrucțiune, 
cari, se bucură deja de personalitatea 
juridică conform dreptului comun a 
țării 


Art. XIV. Proprietăţile şcoalelor, 
ale instituţiunilor de educaţiune și ale 
tuturor institutiunilor pioase din fiecare 
dieceză, vor fi administrate prin au- 
torităţile diecezane şi menite aceluiaș 
scop prevăzut şi voit prin fiecare fun- 
dafiune în parte, conform modalităţilor 
prevăzute prin legile Statului. 


Art. XV. Drepturile şi obligağiunile 














| 
| 
| 

patronatului de orice categorie sunt şi 
rămân abolite fără nici'o îndemnitate. 


Edificiile saere, casele parohiale 
dimpreună cu dependenfele lor, precum 
şi celelalte bunuri afectate prin patron 
bisericei, — a) dacă sunt înscrise în 
cărţile funduare pe numele persoane- 
lor iuridi.e indicate în artic. IX, ră- 
mân în deplina lor proprietate, — b) 
dacă sunt înscrise pe numele patro- 
nului, rămân în posesiunea bisericei 
spre folosul parohiilor respective. 

In cazul. în care parohia dispare 
canonic şi legal, vechiul patron, dacă 
e Statul ori o institufiune de a sa, 
va putea dispune liber de acestea 
bunuri; dacă e un particular, edificiile 
susindicate rămân în posesiunea bi- 
sericei. 


Art. XVI, $. 1. In fiecare dieceză 
seminarul pentru formațiunea clerului 
tiner va fi sub dependența exclusivă 
a Episcopului, 


$, 2. Profesorii vor fi cetăţeni ro- 
mâni, afară de excepţiunile admise 
de comun acord prin Guvernul-Regal 
şi Sfântul-Scaun. 


$. 3. Programul de studii va fi 
fixat prin autoritatea ecelesiasticâ com- 
petentă. 


$. 4. In seminarii studiul limbei 
şi istoriei naționale va fi obligatoriu, 
conform programului stabilit prin con- 
ferenta Episcopilor diecezani de acord 
cu Ministerul competent, în măsura 
ca să nu împedice studiile teologice 
şi în aşa fel, ca să fie compatibil cu 
caracterul religios al acestor institute; 
în acest scop numitul Minister va 
avea cunoștință de programul vizat 
în Ş-ul precedent. 


Art, XVII. 1. Ordinele şi Congre- 
gaţiunile religioase existente în Regat 


trebuie să-şi aibă Provincialul şi membrii 
lor cetăţeni români, domiciliați în țară. 


2. Ordurilor şi Congregatiunilor re- 
ligioase, ca atare, Statul le recunoaște 
personalitatea juridică, întrucât ele 
îndeplinesc conditiunile stabilite prin 
legile în vigoare. 


3. Veniturile aparținând Ordurilor 
şi Congregafiunilor veligioase vor «tre- 
bui să fie distribuite conform voinţei 
binefăcătorilor şi în conformitate cu 
natura și scopul Institutului religios. 


4. Noui Orduri şi Congregafiuni 
religioase se vor putea stabili in Ro- 
mânia şi acelea, cari se găsesc actual 
aici, vor putea să deschidă noui case 
numai cu: aprobaţiunea dată de acord 
prin Guvernul Român şi Sfântul-Scaun. 


Art. XVIII. Biserica catholică are 
dreptul de a provedea asistența reli- 
gioasă de tot felul, pentru credincioșii 
săi, în armată, în spitalele civile şi 
militare, orfelinate, şcoalele corectionale, 
penitenciare, ţinând seamă de regula- 
mentele instituțiunilor respective. 


Art. XIX. $. 1. Biserica catholicâ 
are dreptul de a crea și a menţine, 
pe spesele sale proprii, şcoale primare 
şi secundare, cari vor fi sub depen- 
denta ierarhilor respectivi şi sub sup- 
ravegherea şi controlul Ministerului 
Instrucfiunei publice 


§. 2. In aceleași condițiuni, ea va 
putea menţine numărul actual de şcoale 
normale. 


$. 3. Toate școalele Ordurilor şi 
Congregaţiunilor religioase sunt puse 
sub dependența Chiriarchului din par- 
tea locului ; prin urmare şi ele se vor 
bucura de dreptul de a fixa limba de 
învățământ, 








Ş. 4. Toate şcoalele indicate in 
paragrafii precedenţi vor avea drep- 
tul de publicitate în contormitate cu 
modalitățile legilor în vigoare 


Art. XX. $. 1. Biserica catholicâ 
are drept. de a da instrucţiune re- 
ligioasă elevilor catholici în toate 
şcoalele publice şi particulare ale Re- 
gatului ; această instrucțiune religioasă 
li se va da în limba lor maternă. 


$. 2. In şcoalele secundane de Stat, 
frecventate în majoritate prin catholici, 
învăţământul religiunei va fi dat prin 
instructori catholici, preoți ori laici, 
numiți de comun acord prin Chiriarch 
şi Ministerul Instrucțiunei publice şi 
salariaţi de către Guvern in- conformi- 
tate cu legile în vigoare 


$. 3. In şeoalele primare de Stat, 
frecventate în majoritate prin catholici, 
învățământul religiunei catholice se va 
da de către un preot desemnat de 
Chiriarch şi, în lipsa de preoți, prin 
un laic catholic, care va putea să fie 
şi învățătorul şcoalei, intrucât el ar fi 
recunoscut capabil prin Chiriarch. 


$. 4. Dacă Chiriarchul ar informa 
Ministerul, că instructorul religiunei 
nu este potrivit pentru motive privi- 
toare la doctrină ori moralitate, instruc- 
torul va fi obligat de a părăsi imediat 
învățământul şi se va proceda la nu- 
mirea succesorului, conform $$-lor 2 
şi 3 de mai sus. 


$. 5. Textele şcolare vor trebui să 
fie tot astfel aprobate prin Chiriarch, 
care va avea şi 


dreptul de a supra- 

veghea învățământul dat 
susnumite 


în şeoalele 


Art. XXI. Bunurile ecclesiastice 
situate în România, dar” aparţinând 
persoanelor juridice ecelesiastice şi 
religioase, cari au sediul lor în afară 
de frontierele Statului-Român şi vice- 
versa, vor forma obiectul unei Con- 
venfiuni speciale, 


Art. XXII. Toate dificultăţile şi 
chestiunile, rari S'ar putea ivi cu pri- 
vire la inierpretarea acestui Concordat 
vor fi rezolvate de comun acord între 
Sfântul-Scaun şi Guvern 


Art. XXIII. Prezentul Concordat 
va intra în vigoase imediat după 
schimbul ratificârilor între Guvernul 
Regal şi Sfântul-Scaun. 


Cele două părţi contractante İşi re- 
zervă facultatea de a denunța prezen- 
tul Concordat cu un preaviz de şase 
luni, 


Art. XXIV. Schimbul ratificaţi: 
unilor va avea loc la Roma cât mai 
de grabă posibil 


Articol Adifional: Intr'un ter- 
men de două luni după ratificare, o 
comisiune, din care vor face parte 
un delegat al Guvernului, un altul 
al Sfântului-Scaun, se va constitui 
pentru a proceda, cu asistența unui 
delegat al Episcopatului, la delimita- 
rea circumscripţiilor ecclesiastice, pre- 
cum şi la verificarea bunurilor. cari 
vor forma Patrimoniul sacru conform 
art. XIII 

Ultima notă: 

Textul acesta este o traducere românească de pe textul francez original al 
Concordatului Traducerea am făcut-o eu. Poate cü traducerea oficială a Ministe- 
rului de Externe în înțelegere cu Ministerul Cultelor, care s'a făcut ori va trebui 
să se facă, va diferi ici-colo de traducerea mea, Esenţa însă va fi aceeaşi. Este 
textul stabilit de pe urma tratativelor mele cu Sfântul-Scaun. 

Am crezut de interes al ţării, ca să dau publicităţii tratativele mele, cât şi 
textul Concordatului stabilit de pe urma acestor tratative, acum când a sosit clipa 
hotărârilor definitive Disereţia nu mai are rost. Ar fi chiar în dauna ţării. Adevărul 
trebuie ştiut de toată lumea. 

Repet că Sfântul-Scaun s'a învoit, ca ratificarea Concordatului să urmeze” 
după promulgarea legei Cultelor. Guvernul actual a avut cunoștință do textul aici 
publicat al Concordatului încă din 5 Iunie 1927. Putea deci să încerce schimbarea 
lui, dacă nu-i convenia, putea chiar să-l denunțe cu un preaviz de 6 luni, conform 
Articolului XXIII al însuşi Concordatului şi să compună Legea Cultelor aşa cum 
ar fi crezut de cuviinţă în interesul ţării fără nici-o considerare la textul Concor- 
datului, rămânând să reglementeze organizarea și funcţionarea bisericei catholice 
prin lege specială ori prin Statut Organic. Din momentul ce am predat guvernul, 
noi politiceşte nu mai răspundem de soarta Concordatului. Cum se schimbă legi 
promulgate de curând, putea să fie schimbat şi Concordatul 

Nu mai puţin însă eu personal primesc în plin toată răspunderea înaintea 
istoriei şi a conștiinței mele pent'u textul Concordatului stabilit prin conlucrarea 
mea personală Aş dori să mi se arate, cari dispozifiuni ale acestui Concordat s'ar 
găsi în contrarietate cu interesele Statului român ori cu acelea ale intereselor justi- 
ficate ale bisericei ortodoxe şi cari drepturi i-se dau prin Concordat bisericei ca- 
tholice, pe cari aceasta nu le-ar fi avut până aci? Dacă ni-se vor face reflecfiuni 
obiective, voiu replica tot obiectiv. Cu răutăcioşi şi pătimaşi nu discut, cu proşti 
cu atât mai puţin. 








vG. 





